
1. בפנייה שבסימוכין ביקש מרשך את "כל העמדות, תעודות עובד ציבור, חוות הדעת וכיוצא באלה, שהגישו משרד האוצר או המפקח על הביטוח... או מי מטעמם לבתי משפט במסגרת הליכים שעניינם בבקשות לאישור תובענות ייצוגיות או בתובענות ייצוגיות וזאת בין השנים 2006 עד 2016 ועד בכלל". כמו כן, ביקש מרשך לקבל את הפניות וההחלטות שבעקבותיהן הוגשו העמדות.
2. ביום 30 באוקטובר 2016 דחתה הממונה על חוק חופש המידע במשרד האוצר את בקשת מרשך בהסתמך על סעיפים 8(1) לחוק חופש המידע, התשנ"ח-1998 (להלן – חוק חופש המידע). בהחלטה הוסבר כי המידע המבוקש בעל היקף רחב ביותר, ואיתורו ובחינתו מחייבים הקצאת משאבים בלתי סבירה. כמו כן, נדחתה הבקשה בהתאם לסעיף 8(2) לחוק חופש המידע, כיוון שחלק מהמידע נוצר לפני למעלה מ-7 שנים ואיתורו כרוך בקושי של ממש.
3. ביום 18 בספטמבר 2017 ניתן פסק דין בעתירת מרשך כנגד החלטה זו על ידי כבוד השופט ארנון דראל. בפסק הדין נקבע כי העתירה התקבלה בחלקה, החלטת הממונה מבוטלת, ותתקבל החלטה חדשה בבקשה. 
4. בהמשך לפסק הדין שניתן, ולבקשתך, התקיימה פגישה עמך ובה הצגתך בפני טיוטת מאמר מרשך. בפגישה הבהרת את צורכי מרשך במידע שהתבקש ומנגד הובהר הקושי הקיים באיתורו. כמו כן, במסגרת הפגישה הראית נכונות לצמצם את הבקשה לעמדות שהוגשו בשבע השנים האחרונות בלבד, ובתנאי כי ככל שלא יעלה בידי רשות שוק ההון, ביטוח וחיסכון (להלן – רשות שוק ההון) לאתר את העמדות שהוגשו, ימסרו מספרי ההליכים בהם קיימת אינדיקציה כי הוגשה עמדה כאמור. 
5. לאור האמור, ולאחר שביצעה רשות שוק ההון חיפוש נרחב ביחס למידע שהתבקש במאגרי המידע ברשותה, הריני להשיבך כלהלן.
6. בכל הנוגע לבקשתך ביחס לשנים 2010 ועד היום, אותרו העמדות הבאות, המצורפות למכתבי זה:
1. ת"צ 12963-12/11 אושרת שמעון ואח' נ' איי.די.איי חברה לביטוח בע"מ;
2. ת"צ 56597-06-16 בני הרץ נ' הפניקס חברה לביטוח בע"מ;
3. ת"צ 480006-03-10 יורם גרניט נ' כלל חברה לביטוח בע"מ; 
4. ת"צ 1018-08 שולמית זליגמן ואח' נ' הפניקס חברה לביטוח בע"מ ואח';
5. ת"צ 13881-07-13 אייל להט נ' כלל חברה לביטוח בע"מ;
6. ת"צ 19794-03-16 אלה רון ואח'  נ' הראל חברה לביטוח בע"מ;
7. ת"צ 31500-12-14 עדנה רוט נ' מנורה מבטחים פנסיה וגמל בע"מ; 
8. ת"צ 40917-06-16 אברהם סולמירסקי נ' הפניקס חברה לביטוח בע"מ ואח';
9. ת"צ 1179/09 מרקוסון סילביו נ' דקלה חברה לביטוח בע"מ- הוגשו תעודות עובד ציבור.
7. כמו כן, להלן פרטי ההליכים בהם קיימת אינדיקציה כי הוגשה עמדת רשות שוק ההון, אך העמדה שהוגשה לבית המשפט לא נמצאת בידינו:
ת"צ 16089-01-14 כרמית אברהם ואח' נ' הפניקס ואח'; ת"צ 1655-05-11 ו-ת"צ 30028-04-11 מנחם ניוביץ ואח' נ' איילון חברה לביטוח ואח'; ת"צ 32849-08-10 ליאורה פרץ נ' מנורה מבטחים בע"מ; ת"צ 42948-06-12, ת"צ 42967-06-12, ת"צ 33569-07-12, בקשי נ' ש. שלמה, חסון נ' מגדל, איוב בולוס נ' שומרה חברה לביטוח בע"מ; ת"צ 24167-07-14 איגוד העמותות לזקן בישראל ואח' נ' מנורה מבטחים פנסיה וגמל בע"מ ואח'; ת"צ 55012-05-14 יוכבד דוידי נ' דקלה חברה לביטוח בע"מ; ת"צ 5151-11-10 -ראול כהן נ' איי. איי. ג'י חברה לביטוח בע"מ; ת"צ 61257-06-13 ברקוביץ נ' כלל חברה לביטוח בע"מ; ת"צ 61257-06-13 יעקב רשף נ' כלל חברה לביטוח בע"מ; ת"צ 18243-08-14 ו- ת"צ 44173-06-14 ברששת נ' הכשרה חברה לביטוח ואח'; ת"צ 53708-09-16 ניצן הראל נ' כלל חברה לביטוח בע"מ; ת"צ 28351-07-13 שפלב דמיטרי נ' מנורה מבטחים פנסיה וגמל בע"מ; ת"צ 17305-04-10 יצחקי אייל ואח' נ' מגדל חברה לביטוח בע"מ; ת"צ 1820-08 ירון בוכניק ואח' נ' שומרה חברה לביטוח בע"מ. 
ביחס לעמדות בהליכים אלו בקשת מרשך נדחית לפי סעיף 8(3) לחוק חופש המידע, כיוון שלא ניתן היה לאתר את העמדות שהוגשו ברשות שוק ההון.
8. בהתאם לסעיף 7(ו) לחוק חופש המידע, הריני להודיעך על זכות מרשך לעתור נגד החלטה זו לבית המשפט לעניינים מנהליים בירושלים.

